มีอาการเจ็บคอเลยซื้อส้มมากินค่ะ หวังจะเพิ่มวิตามินซีให้ร่างกาย แต่ส้มที่ซื้อมาเปรี้ยวมาก เปรี้ยวจนบาดคอแบบจี๊ดขึ้นสมองเลย วันต่อมาคอแดงเลยค่ะ แล้วเจ็บมากขึ้นกว่าเดิมเยอะมาก อยากจะทราบว่ามันเกี่ยวกันหรือเปล่าคะ หรือว่ามันเจ็บตามอาการ เพราะตอนนี้อาการแย่ลงมาก เจ็บคอมาก กลืนน้ำลายยังลำบาก แล้วก็มีน้ำมูกร่วมด้วยค่ะ ตอนกลางคืนก็ไข้ กินยาปกติแต่ไม่ดีขึ้นเลยค่ะ รบกวนคุณด้วยนะคะ
สวัสดีค่ะ อาการเจ็บคอ อาจเกิดจาก-คออักเสบและติดเชื้อ อาจเกิดได้จากเชื้อไวรัสและแบคทีเรีย-ต่อมทอนซิลอักเสบ-การติดเชื้อไวรัสเอ็บสไตน์บาร์ที่ทำให้เกิดโรคโมโนนิวคลิโอสิส (Mononucleosis) อาจมีคอแดง มีไข้ อ่อนเพลีย ม้ามโต-โรคไข้หวัดใหญ่ มักมีไข้สูง หนาวสั่น ปวดเมื่อยตามตัวร่วมด้วยการกินน้ำส้มตามเข้าไปจากนั้น ถ้ามีความเป็นกรดสูงอาจทำให้เกิดการระคายเคืองตามมาได้ แต่หลักๆคิดว่าการเจ็บคอน่าจะยังเป็นเเรื่องเดิมที่ทำให้ต้องไปกินน้ำส้มตั้งแต่แรกมากกว่าค่ะการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด หลีกเลี่ยงการใช้เสียง หากต้องไปในที่ชุมชนควรใส่หน้ากากอนามัย หลีกเลี่ยงอากาศแห้งหรือเย็นจัดๆหากยังเจ็บคอมาก ไข้สูง กินได้น้อย ควไปพบแพทย์เพื่อตรวจเพิ่มเติม